
TÁMOGATÁSI SZERZŐDÉS
1. számú módosítása


amely létrejött egyrészről az

Építési és Közlekedési Minisztérium
székhelye: 1054 Budapest, Alkotmány u. 5.
képviseli: dr. Bartal Tamás helyettes államtitkár 
adószáma:  15847397-2-41
mint támogató (a továbbiakban: Támogató),

másrészről 

Budapest Főváros XIV. kerület Zugló Önkormányzata
székhelye: 1145 Budapest, Pétervárad u. 2.
képviselő: Horváth Csaba polgármester	
nyilvántartási száma: 735771
adószáma: 15735777-2-42
mint kedvezményezett (a továbbiakban: Kedvezményezett) 

(együttesen a továbbiakban: Felek) között, az alulírott napon és helyen, az alábbi feltételekkel:


I. Preambulum


I.1. A Miniszterelnökség, mint a Támogató jogelődje, valamint a Kedvezményezett között a Budapesti Útépítési Program 2021. II. ütemű „A fővárosi kerületi kezelésű, belterületi és külterületi, valamint a közigazgatási határán található és ezekhez közvetlenül kapcsolódó szilárd burkolat nélküli utak szilárd burkolattal történő ellátásának támogatása tárgyában 2021. november 23-án GF/JSZF/642/6 (2021) iktatószámon Támogatási szerződés (a továbbiakban: Szerződés) jött létre, amely alapján Kedvezményezett részére 164.500.000 Ft, azaz egyszázhatvannégymillió-ötszázezer forint vissza nem térítendő támogatás került folyósításra , valamint a támogatott tevékenység időtartama 2021. szeptember 9. és 2022. december 31. között került meghatározásra.


I.2. [bookmark: _GoBack]Kedvezményezett 2022. november 3-án 1/3590-14/2022 iktatószámmal jelen szerződésmódosítás elválaszthatatlan mellékletét képező módosítási kérelmet nyújtott be (a továbbiakban: Módosítási kérelem), amelyben a támogatott tevékenység véghatáridejét 2022. december 31. napjáról 2023. december 31. napjára kérte módosítani, mivel az útépítési engedélyek közül több engedély megszerzése még folyamatban van. A Kedvezményezett egyben jelezte, hogy csak valamennyi engedély megszerzését követően van lehetőség a közbeszerzési eljárást lefolytatni, a kivitelezőt kiválasztani és csak ezt követően kezdődhet a kivitelezés.

Kedvezményezett jelezte továbbá, hogy a megnövekedett építőanyag alapárak és vállalkozói díjak miatt Kedvezményezettnek saját forrásból kell kiegészítenie a projekt költségeit, amelynek előteremtése szintén a tevékenység elhúzódását eredményezi. 


I.3. A Szerződés X.2. és X.3. pontjában foglaltak értelmében, a Szerződés módosítása – Kedvezményezett határidőben benyújtott, indokolt kérelme alapján – kizárólag írásban és a Felek közös megállapodása alapján, az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 65/B. § (1) bekezdése alapján csak abban az esetben kerülhet sor, ha a támogatott tevékenység az így módosított feltételekkel is támogatható lett volna.

I.4. Felek rögzítik, hogy a 2022. május 24. napig hatályos, a Kormány tagjainak feladat- és hatásköréről szóló 94/2018. (V. 22.) Korm. rendelet 14. § (1) bekezdés 3. és 15. pontja értelmében a Kormány Budapest és a fővárosi agglomeráció fejlesztéséért, valamint településfejlesztésért és településrendezésért felelős tagja a Miniszterelnökséget vezető miniszter volt. A Kormány tagjainak feladat- és hatásköréről szóló 182/2022. (V. 24.) Korm. rendelet módosításáról szóló 467/2022. (XI. 21.) Korm. rendelet alapján 2022. december 1-től az Építési és Közlekedési Minisztérium az Építési és Beruházási Minisztérium átnevezésével működik tovább, így a Statútum rendelet 95. § 1. pontja értelmében a Kormány állami beruházásokért felelős tagja az építési és közlekedési miniszter. Fent leírtak alapján, e feladat- és hatáskörök tekintetében az építési és közlekedési miniszter a Miniszterelnökséget vezető miniszter jogutódja
I.5. Támogató képviselője a Kedvezményezett Módosítási kérelmét megvizsgálta, a Szerződésben meghatározott határidők meghosszabbítását indokoltnak tartotta. Támogató képviselője megállapította továbbá, hogy az abban foglaltak végrehajtása szakmai és jogi akadályba nem ütközik és kezdeményezte a Szerződés módosítását. Kedvezményezett jelen szerződés aláírásával kijelenti, hogy rendelkezik képviselő-testületi döntéssel jelen szerződés aláírására.
I.6.	Fentiek alapján Felek – összhangban a Szerződés, a Statútum rendelet és az Ávr. fentiekben hivatkozott rendelkezéseivel – a Szerződést az alábbiak szerint módosítják (a módosult szövegrészek félkövér, dőlt betűvel jelezve):

II. A Módosuló rendelkezések

II.1. A Szerződés II.4. pontja az alábbiak szerint módosul: 
„II.4. A támogatást Kedvezményezett a 2021. szeptember 9. és 2023. december 31. közötti időszak (a továbbiakban: támogatatott tevékenység időtartama) alatt, a jelen szerződés Szakmai programjában és a 4. számú mellékletben felsorolt földutakhoz kapcsolódóan részletezett tevékenysége (a továbbiakban: támogatott tevékenység) megvalósításával összefüggésben felmerült, a 2. számú melléklet szerinti Pénzügyi tervben (a továbbiakban: Költségterv) meghatározott költségei finanszírozására használhatja fel. A támogatás felhasználására a támogatott tevékenység időtartamát követő 31. napig kerülhet sor (a továbbiakban: felhasználási határidő).” 
II.2. A Szerződés V.1. pontja az alábbiak szerint módosul:
„V.1. a) Kedvezményezett a támogatott tevékenységről és a támogatott tevékenység megvalósításával kapcsolatban felmerült valamennyi költségről, azaz a támogatás rendeltetésszerű felhasználásáról köteles pénzügyi elszámolást és szakmai beszámolót (a továbbiakban együtt: beszámoló) benyújtani. A beszámoló benyújtásának határideje a felhasználási határidőt követő 28. nap. A beszámoló benyújtásának és megőrzésének helye: Építési és Közlekedési Minisztérium, Közbeszerzésekért, Társaságfelügyeletért és Vagyongazdálkodásért Felelős Helyettes Államtitkári Titkárság, 1054 Budapest, Alkotmány utca 5.
b) Felek rögzítik, hogy a beszámoló szakmai és pénzügyi szempontú ellenőrzésére és elfogadására, valamint a teljesítés igazolására a közbeszerzésekért, társaságfelügyeletért és vagyongazdálkodásért felelős helyettes államtitkár jogosult.” 
II.3. A Szerződés VIII.5. pontja az alábbiak szerint módosul:
„VIII.5. Amennyiben Kedvezményezett a támogatás visszafizetését – a jelen szerződés iktatószámának feltüntetésével – a Támogató Magyar Államkincstárnál vezetett 10032000-00003582-05050019 számú Fejezeti kezelésű előirányzat-felhasználási keretszámla (ÁHT: 387806) javára köteles teljesíteni.”
II.4. A Szerződés XI.2. pontja az alábbiak szerint módosul:

„XI.2. Jelen szerződés teljesítése során kapcsolattartók (a továbbiakban: kapcsolattartó):
a) Támogató részéről:
név: dr. Szőgyén Noémi osztályvezető
tel.: +36 30 350 5698
e-mail: noemi.szogyen@ekm.gov.hu
b) Kedvezményezett részéről:
név: Léhmann Balázs főosztályvezető 
tel.: +36 1/872-9367
e-mail: lehmann.balazs@zuglo.hu”
II.5. A Szerződés 1. számú mellékletét képező Szakmai program 2.2. pontja az alábbiak szerint módosul:
„2.2. 	(A támogatott tevékenység) Időtartama:
2021. szeptember 9. – 2023. december 31.”
II.6. A Szerződés 2. számú mellékletét képező Pénzügyi terv helyébe jelen 1. számú szerződésmódosítás 2. számú mellékletét képező módosított pénzügyi terv lép. 

III. Egyéb rendelkezések

III.1. A Szerződésnek a jelen, 1. számú szerződésmódosítással nem érintett rendelkezései változatlan tartalommal maradnak hatályban.
III.2. Felek rögzítik, hogy a jelen, 1. számú szerződésmódosítás az utolsóként aláíró szerződő Fél aláírása napján lép hatályba.
A jelen 4 (négy) oldalból álló, 4 (négy) eredeti példányban készült módosítást a Felek – az alulírott helyen és időpontban – elolvasás után, mint akaratukkal mindenben megegyezőt, jóváhagyólag írják alá. A jelen módosításból 3 (három) példány a Támogatót, 1 (egy) példány a Kedvezményezettet illeti meg.
Mellékletek: 1. melléklet: Módosítási kérelem
	
Budapest, 2023. 
	
Budapest, 2023. 

	


Horváth Csaba
polgármester
	


dr. Bartal Tamás
helyettes államtitkár
Építési és Közlekedési Minisztérium

	
	

	
	Pénzügyileg ellenjegyzem: 
Budapest, 2023. „       ”


Zandler Katalin
Gazdasági Ügyekért Felelős Helyettes Államtitkár
Építési és Közlekedési Minisztérium

